cyanic-selkie/wikianc huggingface dataset:
Preston North End FC
Preston North End FC (Spëtznumm The Lillywhites) ass en englesche Foussballveräin zu Preston am Lancashire. Déi 1. Härenekipp spillt an der Saison 2008/09 am Football League Championship, der zweethéchster Spillklass am englesche Liga System. De Veräi spillt seng Heemspiller am Deepdale Stadion.
De Veräin gouf 1880 gegrënnt. Hir gréisst Erfolleger leie scho méi laang zeréck. Si hunn den englesche Foussballchampionnat (deemools First Division) 1889 an 1890 gewonnen, an den FA Cup an de Joren 1889 an 1938. Si waren domat 1889 deen éischte Veräin an der Geschicht vum englesche Foussball, déi den Doublé vu Coupe a Championnat an der selwechter Saison gewonnen hunn. Fir d'lescht hu si 1961 an der héchster Spillklass vum englesche Foussball gespillt.
Um Spaweck
Offiziell Websäit vu Preston North End FC
Meloun (Hutt)
Eng Meloun ass e ronne steifen Hutt aus Filz, dee fir d'éischt 1860 vum William Bowler zu Southwark, engem Quartier vu London fabrizéiert gouf, an dowéinst an engleschsproochege Géigenden Bowler genannt gëtt. An den USA heescht deen Hutt och Derby hat.
D'Meloun gëtt a Südamerika traditionell vu Frae gedroen.
Meleagros (Mythologie)
De Meleagros war an der griichescher Mythologie en Held aus der Kalydonescher Juegd a vun den Argonauten. Hie war de Jong vum Kinnek vu Kalydon, dem Oineus, a senger Fra Althaia. De Meleagros hat zwee Gesëschter, den Thydeus an d'Deianeira.
Siwen Deeg no senger Gebuert koumen déi dräi Moiren bei seng Mamm a soten hir, datt hire Bouf sou laang liewe géif bis e bestëmmt Holzstéck an der Feierplaz verbrannt wier. Fir dat ze verhënneren huet d'Althaia d'Feier geläscht an d'Holzstéck bei sech geholl a versuergt, fir datt hirem Bouf näischt geschéie sollt.
Schonn am ganz jonken Alter huet de Meleagros un der Rees vum Jason an den Argonauten (Idas, Poldeukes, Kastor, Peleus, Theseus, den Atalante,...) deelgeholl.
Nodeem hie vun senger Rees heem op Kalydon koum, huet hie gemierkt, datt an där Zäit wou hie fort war, d'Demeter, well se vergiess haten, eepes z'afferen, de Béier vu Kalydon an d'Stad geschéckt hat, fir seng Eltere fir dësen Affront ze bestrofen. Fir Kalydon ze retten huet hien d'Argonauten zesummengeruff fir de Béier ze joen. Nodeem d'Atalante de Béier blesséiert hat, huet de Melagros hien erluecht. Fir der Atalante hire Courage ze belounen, huet de Meleagros hir de Pelz vum Béier iwwerlooss, mä d'Bridder vum Althaia waren iwwer dës Trophee rosen, an hu se der Atalante geklaut. Doropshin huet de Meleagros déi zwéin ëmbruecht. Aus Trauer an aus Roserei iwwer de Verloscht vun hire Bridder huet d'Althaia dat Stéck Holz, dat se versuergt hat, an dat dem Meleagros säin Iwwerliewe garantéiert hat, an d'Feier gehäit, wou et verbrannt ass a sou de Meleagros ëmbruecht huet.
Honnertjärege Krich
Den Honnertjärege Krich war e laange Konflikt tëscht Frankräich an England vun 1337 bis 1453. Zwéi Facteuren hu bei dësem Krich eng Roll gespillt, den dynastesche Konflikt an d'Streidereien tëscht Frankräich an England fir d'Guyenne.
Den dynastesche Konflikt (1328)
Fir den dynastesche Problem vun 1328 ze verstoen, muss een e puer Joer an der Zäit zeréckgoen.
1316 hat den Doud vum Louis X., nëmmen zwee Joer no sengem Papp Philippe le Bel d'Enn vum "kapetengesche Wonner" ageleet. Vun 987 bis 1316 haten d'kapetengesch Kinneken ëmmer e Jong deem si d'Kroun no hirem Doud konnte weiderginn. Vu senger éischter Fra, der Jeanne vun Navarra, déi him ontrei war, hat de Louis X. nëmmen eng Duechter. Wéi hie stierft ass seng zweet Fra an aneren Ëmstänn, an e Jong kënnt op d'Welt, de Jean I. le posthume, mä hie lieft nëmmen e puer Deeg. Dat war nach ni virkomm an den direkten Trounierwe vu Frankräich wier also eng Fra. D'Decisioun déi du geholl gouf, war ganz wichteg, well si gouf Traditioun an huet och am dynastesche Problem vun 1328 eng Roll gespillt.
De Fait datt d'Kinnigin ontrei war gouf iwwer laang Zäit als Grond genannt, datt d'Duechter net akzeptéiert gouf, an d'Wiel op de Philippe V., Brudder vum Louis, gefall ass. Et ass awer och e geopolitesche Choix, well en Auslänner deen d'Kinnigin géif bestueden, géif sou d'Land regéieren. Dat wollten d'Fransousen awer op kee Fall.
Wéi de franséische Kinnek Charles IV., drëtten a leschte Jong vum Philippe le Bel, am Joer 1328 ouni Nokomme gestuerwen ass, huet sech nees eng dynastesch Fro gestallt well D'Isabelle vu Frankräich, Duechter vum Philippe le Bel, e Jong hat, den Edward III., Kinnek vun England. Konnt si e Recht weiderginn, dat si, sou wéi et zéng Joer virdru festgeluecht gi war, guer net hat? Den Edward proposéiert sech als Kandidat mä de Choix fält op de Philippe IV. Déi Grouss vum Kinnekräich hunn en auslännesche Kinnek refuséiert, no der selwechter Logik vun nationaler Politik wéi scho virun zéng Joer. Den Edward gouf Vasall vum Philippe IV. an der Guyenne.
Ee vun de stäerkste Mythen iwwer den Ufank vum Honnertjärege Krich ass dee vum saleschen Ierfrecht. Dat gouf awer vun de Fransousen net ernimmt, wéi si sech fir en neie Kinnek entscheet hunn. Eréischt 30 Joer méi spéit, ëm 1350, erzielt e Benediktinermënch vu Saint-Denis vun dësem Gesetz, an zwar fir d'Positioun vum franséische Kinnek ze stäerken.
D'Guyenne
Fir den Ufank vum Krich huet d'Guyenne nach bal méi eng grouss Roll gespillt wéi den dynastesche Konflikt. D'Guyenne war e grousse Problem fir d'Kinneke vu Frankräich a vun England: Den Edward III. ass fir d'Guyenne de Vasall vum Philippe VI. a muss also d'Souveränitéit vun der Guyenne mat him deelen. Déi zwou Monarchië sti sech an dësem Punkt schonn zanter Generatioune géintiwwer. Déi zwéi Kinneke bedreiwen eng aggressiv Diplomatie.
Op där enger Säit hëlleft de Kinnek vu Frankräich de Schotten an hirem Kampf géint England, op der anerer niert den Edward III. eng anti-franséisch Propaganda a Flandern a verhënnert Liwwerunge vu Woll an de Joren 1335-1336 fir d'Wirtschaft ze ruinéieren. Flandern revoltéiert sech géint Frankräich 1337.
De Philippe VI. decidéiert d'Guyenne ze konfiskéieren, den Edward III. äntwert mat enger Revendikatioun vun der franséischer Kroun. De 7. Oktober 1337 gëtt en Äerzbëschof op Paräis geschéckt, fir d'Händsch ze geheien. De Krich geet un.
Englesch Victoiren ënner dem Edward III. (1337 - 1360)
An den Ufanksjore vum Krich hat sech den Edward III. mam Adel vun den Nidderlanden a mat de Bierger vu Flandern zesummegedo, mä wéi no zwou Campagnen näischt geschitt ass, gouf dës Allianz 1340 hifälleg. D'Subsiden un däitsch Prënzen an d'Käschte vun enger Arméi am Ausland hunn den englesche Gouvernement an de Bankrott gedriwwen, an dem Prestige vum Edward III. geschued. Um Mier konnt Frankräich sech fir eng Zäit behaapten, a verschidde Stied un der englescher Küst goufe geplëmmt. Mä 1340, an engem Versuch fir ze verhënneren datt d'Englänner op de Kontinent kommen, gouf d'franséisch Flott an der Schluecht vu Sluis komplett zerstéiert. Domat konnt sech England fir de Rescht vum Krich am Äermelkanal behaapten, a franséisch Invasioune verhënneren.
1341 huet de Konflikt fir d'Trounfolleg an der Bretagne ugefaangen. An dësem bretoneschen Ierffollegkrich huet den Edward III. de Jean de Montfort ënnerstëtzt, an de Philippe VI. de Charles de Blois, deen am Ufank d'Nues vir hat. Déi nächst Joren hu sech haaptsächlech ëm d'Bretagne gedréint, Vannes huet e puermol de Proprietär gewiesselt an och an der Gascogne koum et zu vereenzelten Tëschefäll.
1346 huet den Edward III. eng grouss Invasioun op d'Bee gestallt an ass op der Hallefinsel Cotentin (Normandie) gelant. De Philippe VI. huet eng grouss Arméi geschéckt, fir hien z'empfänken an den Edward ass weider an d'Nidderlande gezunn, wou hien alles op sengem Wee geplëmmt huet ouni en Territoire wierklech z'erueweren. Schlussendlech hu sech déi zwéin an der Schluecht vu Crécy getraff, enger schwéierer Néierlag fir d'Fransousen, wou och de Lëtzebuerger Jang de Blannen, deen op der Säit vun de Fransouse gekämpft hat, ëm d'Liewe komm ass.
Den Edward III. ass weider no Norde gezunn, an huet 1347 d'Stad Calais ageholl, nodeem e si belagert hat. An der Schluecht vun Neville's Cross géint d'Schotte konnt den David II. Prisonéier gemaach ginn, wat d'Gefor vu Schottland reduzéiert huet.
1348 huet de Schwaarzen Doud sech an Europa breet gemaach, wat natierlech och grouss Konsequenze fir Frankräich an England hat. England war incapabel grouss Offensiven ze finanzéieren. A Frankräich ass de Philippe VI. 1350 gestuerwen, säin Nofollger war de Jean II., genannt de Gudden.
Saint-Bonnet-de-Rochefort
Saint-Bonnet-de-Rochefort ass eng franséisch Gemeng am Allier an der Regioun Auvergne-Rhône-Alpes.
Honnertjärege Krich
Englesch Victoiren ënner dem Edward III. (1337 - 1360)
An der Bretagne sinn d'sporadesch Konflikter weidergaangen, wéi zum Beispill an der Schluecht vun den Drësseg am Joer 1351 wou sech 30 englesch an 30 franséisch Ritter géintiwwer stoungen. Nodeem de Schwaarzen Doud laanscht war, an England sech finanziell nees erholl hat huet de Schwaarze Prënz, Jong vum Edward, eng Invasioun vu Frankräich an der Gascogne am Joer 1356 gestart. Eng decisif englesch Victoire konnt hien an der Schluecht vu Poitiers erreechen. De Jean II. an aner franséisch Adleger goufe bei dëser Schluecht Prisonéier gemaach. De Jean huet e Waffestëllstand mam Edward ënnerschriwwen. Wärend hien net do war, ass säi Gouvernement méi oder manner zesummegebrach.
Saint-Bonnet-de-Rochefort
Geographie
Saint-Bonnet-de-Rochefort läit ronn 30 km westlech vu Vichy, un der Eisebunnsstreck Commentry - Gannat.
Kin Endate
De Kin Endate (jap. 円舘 金, Endate Kin), gebuer de 15. Dezember 1960 zu Iwaizumi (Prefecture Iwate), ass e japaneschen Astronom.
Den Asteroid 4282 Endate ass no him benannt.
Honnertjärege Krich
Englesch Victoiren ënner dem Edward III. (1337 - 1360)
Spéider dat Joer gouf den Zweeten Traité vu London ënnerschriwwen, a fir dem Jean seng Fräiloossung hu misse 4 Milliounen Écu bezuelt ginn. England krut d'Aquitaine zougesot. De Jean II. war fräikomm, fir d'Léisegeld zesummenzedréiwen, an am Géigenzuch ware franséisch Adleger als Geisel geholl ginn. Dës hunn awer d'Flucht ergraff, wéi si fräien Ausgang haten. De Jean, geprägt vu ritterlechen Idealer, huet dat net gutt geheescht, an ass selwer nees an England gaange fir sech nees aspäeren ze loossen. De Jean ass 1364 an englescher Gefaangenschaft gestuerwen.
Eschborn-Frankfurt
Rund um den Finanzplatz Eschborn-Frankfurt, ass eng Vëloscourse vun engem Dag déi an Däitschland gefuer gëtt. Den Depart an d'Arrivée vun der Course sinn zu Frankfurt am Main. Traditionell ass dës Course all Joer den 1. Mee.
Honnertjärege Krich
Englesch Victoiren ënner dem Edward III. (1337 - 1360)
1358 koum et a Frankräich ënner dem Étienne Marcel zur Jacquerie, engem Bauerenopstand, deen duerch de Krich an den Haass op déi lokal Adleg provozéiert gi war. Den Edward III. ass a Frankräich agefall, an der Hoffnung doduerch op den Troun ze kommen, mä hie konnt weeder Paräis nach Reims anhuelen an huet mam Dauphin Charles den Traité vu Brétigny ënnerschriwwen, wou hien op d'franséisch Kroun verzicht, awer grouss Lännereien an der Aquitaine an d'Stad Calais zougesoot kritt. Un dësen Traité gouf sech awer op béide Säiten net laang gehalen.
Eschborn-Frankfurt
D'Iddi fir eng Course ronderëm den Henninger-Tuerm ze fueren, mam Zil fir dësen Tuerm méi populär ze maachen, koum vum Marketing-Direkter Gustl Huber vun der Henninger-Brauerei. Fir d'Organisatioun vun der Course gouf d'Gesellschaft zur Förderung des Frankfurter Radsports mat de Bridder Hermann an Erwin Moos un der Spëtzt erugezunn. D'Première vum Rund um den Henninger-Turm war am Joer 1962.
Honnertjärege Krich
D'Fransouse schloen zeréck (1360 - 1400)
Wärend dem Règne vum Charles V. goufen d'Britten ëmmer méi zeréckgedrängt. Obschonn de Jean V. vun der Bretagne de Charles vu Blois an der Schluecht vun Auray geschloen an ëmbruecht hat, hu sech de Jean a seng Nofollger schlussendlech mat de franséische Kinneken nees versöhnt. De bretonesche Kommandant Bertrand du Guesclin, dee sech op d'Säit vum Charles V. gestallt hat, gouf ee vu senge beschte Genereel.
Zur gläicher Zäit war de Schwaarze Prënz duerch e Krich a Spuenien zanter 1366 beschäftegt. De Pedro de Grausamen, deem sech Duechteren Constance an Isabella mat de Bridder vum Schwaarze Prënz, dem John of Gaunt an dem Edmund of Langley bestuet waren, gouf 1370 vum Henri II. vu Kastilien mat der Ënnerstëtzung vum Du Guesclin ofgesat, an den Henri II. huet e Krich géint England a Portugal ugefaangen.
Kuerz virun Neiooschdag 1370 ass den englesche Sénéchal vum Poitou, den John Chandos, am Schlass vu Lussac ëm d'Liewe komm. Dëse Verloscht hat d'Englänner schwéier getraff. Ausserdeem war de Captal de Buch vum Charles V. gefaange geholl ginn. Den Du Guesclin huet eng Partie kleng Campagne gefouert, bei deenen hie groussen engleschen Truppen aus dem Wee gaangen ass, a lues a lues eng Stad no der anerer ageholl huet, sou zum Beispill Poitiers am Joer 1372 a Bergerac am Joer 1377. Den Du Guesclin, dee laut dem Froissart dem franséische Kinnek geroden hat, sech net op grouss Schluechten um Feld mat den Englänner an, hat mat dëser Strategie Erfolleg.
D'englesch Äntwert op den Du Guesclin waren d'sougenannte "chevauchées", kleng militäresch Expeditiounen déi alles op hirem Wee zerstéiert hunn. Mä den Du Guesclin huet sech net op dat Spillchen agelooss an d'Defaite vun den Englänner zu La Rochelle am Joer 1372 huet de Fransousen hir Positioun verstäerkt.
De Schwaarze Prënz ass 1376 gestuerwen, an ee Joer drop den englesche Kinnek Edward. De Richard II., säin Nofollger, war nach e Kand. Eréischt nodeem hie vu sengem Cousin Henry Bolingbroke (Henry IV.) ofgesat gi war, hunn d'Englänner nees hir Rechter op de franséischen Troun behaapt.
Frankräich ënner dem Henry V. (1400 - 1429)
Obschonn den Henry IV. Campagnen a Frankräich geplangt hat, konnt hie se net féieren, duerch seng kuerz Regéierzäit. An der Tëschenzäit gouf de franséische Kinnek Charles VI. geckeg - dohier de Bäinumm Le Fou - an et koum zu Muechtkonflikter tëscht sengem Koseng Jean vun der Bourgogne a sengem Brudder, dem Louis vun Orléans. Nodeem de Louis ermuert gi war, koum d'Famill Armagnac u politesch Muecht, déi si géint de Jean agesat huet. 1410 hunn déi zwou Säiten d'Englänner ëm Hëllef an hirem Biergerkrich gefrot.
Den neien englesche Kinnek, den Henry V. huet 1414 eng Offer vun den Armagnac zeréckgewisen, déi d'Grenze vun 1369 nees hierstelle wollt an als Géigenzuch hir Ënnerstëtzung ugebueden huet. Am August 1415 ass den Henry V. mat enger Arméi zu Harfleur (Normandie) gelant, an huet d'Stad ageholl. An der Schluecht vun Azincourt hunn d'Fransousen eng batter Néierlag missen erleiden.
Den Henry V. konnt de gréissten Deel vun der Normadie anhuelen, Caen ass 1417 gefall a Rouen den 19. Januar 1419. Hien ass eng Allianz mat der Bourgogne agaangen, déi an der Tëschenzäit Paräis besat hat. 1420 huet sech den Henry mam veréckte Kinnek Charles VI. getraff, a si hunn den Traité vun Troyes ënnerschriwwen, dee besot huet, datt den Henry sech géif mat der Duechter vum Charles, der Catherine vu Valois, bestueden, an hir Ierwe kriten de franséischen Troun.
Nodeem den Henry 1422 gestuerwe war, gouf säi Puppelchen, den Henry VI. och Kinnek vu Frankräich, mä d'Armagnac si loyal zum Dauphin Charles bliwwen, an de Krich ass weidergaangen, mat virun allem englesche Victoiren.
D'Jeanne d'Arc an d'franséisch Victoire (1429 - 1453)
Am Joer 1424 haten dem Henry VI. seng Monnien ugefaangen, sech iwwer d'Régence vum klenge Bouf ze streiden, an den Humphrey vu Gloucester, bestuet mat der Jacqueline vun Hainaut, ass an Holland agefall, wat zu engem direkte Konflikt mam Philippe III. vun der Bourgogne gefouert huet.
1428 waren d'Englänner nees prett fir de Krich weiderzeféieren, a si hunn Orléans belagert. Si waren allerdéngs net zu genuch fir d'Stad ganz anzehuelen. 1429 huet d'Jeanne d'Arc den Dauphin iwwerzeegt, hir eng Arméi ze ginn, fir d'Englänner vun Orléans an aus ganz Frankräich ze verdreiwen. Dëst Meedchen, "vu Gott geschéckt", huet der franséischer Arméi nees neie Mutt ginn, a sou konnten och verschidden englesch Stëtzpunkter un der Loire ageholl ginn. D'franséisch Victoiren hunn et dem Dauphin erméiglecht, bis op Reims ze kommen, wou hien zum Kinnek Charles VII. gekréint konnt ginn.
Nodeem d'Jeanne d'Arc vun de Burgunder am Joer 1430 gefaange geholl gi war, duerno un d'Englänner verkaaft an higeriicht gouf, waren d'Fransousen zu Negociatioune bereet. Mä 1435 huet d'Bourgogne ënner dem Philippe III. d'Säite gewiesselt, a mat Frankräich den Traité vun Arras ënnerschriwwen, a Paräis zeréckginn. Duerch laang Waffestëllstänn konnt de Charles seng Arméi a säi Gouvernement nees organiséieren.
Obschonn d'Englänner nach ëmmer taktesch iwwerleeë waren, konnten duerch Manövere wéi den Du Guesclin se schonn agefouert hat, Stied nees ageholl ginn; zum Beispill Rouen am Joer 1449. Bordeaux a Bayonne waren 1451 och nees franséisch.
Den Talbot, dee probéiert hat, d'Gascogne nees anzehuelen, gouf 1453 an der Schluecht vu Castillon geschloen an dëst war och déi lescht Schluecht vum Honnertjärege Krich.
Op englescher Säit
Monarchen: Edward III. · Richard II. · Henry IV. · Henry V. · Henry VI. Aner: Edward vu Woodstock, de Schwaarze Prënz · John Talbot · John Fastolf
Op franséischer Säit
Monarchen: Philippe IV. · Jean II. · Charles V. · Charles VI. · Charles VII. Aner: Jeanne d'Arc · Jean de Dunois · Gilles de Rais · Bertrand du Guesclin · Jean Bureau · La Hire
Canton d'Aignan
De Canton d'Aignan ass eng fréier franséisch administrativ Andeelung am Arrondissement Mirande, am Departement Gers an der Regioun Occitanie.
Naturschutzgebitt Dreckswiss
D'Dreckswiss ass en Naturschutzgebitt an de Gemenge Käerjeng a Suessem. Laanscht d'Collectrice du Sud tëscht der Biff an der Industriezon Haneboesch zu Nidderkuer läit e Fiichtgebitt, dat vun der Kuer duerchzu gëtt a wouvun 71,03 ha zanter dem 22. Mäerz 2002 ënner Naturschutz stinn.
Duerch déi staark Industrialiséierung am Gebitt, ass mat dem Drainéieren an Zoubaggere vun enger Partie wäertvolle Fiichtgebidder, déi intakt Landschaft zerstéiert ginn. Dësen enorme Verloscht ass schliisslech no laanger Zäit, den 22. Mäerz 2002 mat der Ausweisung vun der Dreckswiss zum Naturschutzgebitt kompenséiert ginn. Zéng Joer virdrun ass de Laf vun der Kuer op engem klenge wäertvollen Deelstéck vun 360 m renaturéiert ginn.
Lëscht vun Entdecker
Hei ass eng Lëscht vu Persounen, déi op eng oder déi aner Manéier Neiland betrueden hunn an domat eng Etapp an der Geschicht geschaf hunn. Dorënner sinn och déijéineg déi Fuerschungsreese gemaach hunn, wéi den Neil Armstrong.
D'Lëscht ass alphabeetesch opgebaut, an zwar an der Reihenfollech:
Aruba
Aruba ass eng vun den dräi ABC-Inselen (Aruba, Bonaire, Curaçao) an der südlecher Karibik, a läit 25 Kilometer nërdlech vu Venezuela.
Nonville (Vosges)
Nonville ass eng franséisch Gemeng an de Vogesen an der Regioun Grand Est.
Grigori Nikolajewitsch Neuimin
De Grigori Nikolajewitsch Neujmin gebuer den 3. Januar 1886; gestuerwen de 17. Dezember 1946 war en russeschen Astronom.
Den Neuimin entdeckt 74 Asteroiden, dorënner den (951) Gaspra, deen am Joer 1991 bei engem Fluch vun der Raumsond Galileo fotograféiert a vermooss gouf.
Den Neuimin war doriwwer eraus och Entdecker oder Koentdecker vu periodesche Koméiten, dorënner 25D/Neujmin, 28P/Neujmin, 42P/Neujmin, 57P/du Toit-Neujmin-Delporte an den 58P/Jackson-Neujmin.
Das Luxemburger Land
Das Luxemburger Land war den Titel vun enger lëtzebuergescher Zeitung, déi tëscht 1882 an 1887 bei verschiddene Verlagen erauskoum. Editeur war de Jean-Nicolas Moes.
Déi éischt Nummer koum den 1. Oktober 1882 an der Dréckerei Pierre Bruck an der Stad Lëtzebuerg eraus. De kompletten Titel war ''Das Luxemburger Land. Organ zunächst für inländische Altertumskunde und Geschichte, Literatur, Verschönerungswesen und Touristik''. Et war dëst eng Wochenzeitung, déi eng aner Zeitung vum Moes ersat huet, an déi ''Der Tourist. Ein Führer durch das historische und romantische Grossherzogtum Luxemburg und dessen nächste Umgebung'' geheescht huet an et op 13 Nummere bruecht hat.
De 7. Januar huet d'Luxemburger Land an d'Oktav-Format gewiesselt, an den Ënnertitel gouf an Organ für vaterländische Geschichte, Kunst und Literatur ëmbenannt.
Das Luxemburger Land koum duerno kuerz an der Dréckerei Louis Schaumburger eraus, a dunn beim Karl Mersch. Den Nicolas van Werveke gouf Mataarbechter an huet dofir gesuergt, datt historesch Theemen net ze kuerz kéimen. Anere Mataarbechter war de Martin Blum.
1887 gouf d'Zeitung agestallt.
Se koum awer e bësse méi spéit an engem neie Format, ënner dem Titel Das Vaterland. Organ für Luxemburgische Geschichte, Kunst und Literatur als Bäilag vun der Obermosel-Zeitung eraus.
Kierch Helzen
D'Kierch zu Helzen ass eng kathoulesch Kierch déi zur Par Wëntger Sainte-Famille, zum Dekanat Norden an zu der Gemeng Wëntger gehéiert.
De Patréiner vun der Kierch ass den hellege Mäerten, deem säi Fest den 11. November gefeiert gëtt.
D'Kierch steet am Weste vun Helzen um CR333A. Ronderëm d'Kierch stinn nach eng Rei al Grafsteng vum fréiere Kierfecht.
Geschicht
D'Kierch ass vu 1775 an huet en neobarocken Tuerm, deen 1926 zesumme mat dem ënneschten Deel vum Kiercheschëff ugebaut gouf. Déi barock Miwwel stamen zum gréissten Deel aus dem Atelier Hennes vu Neuerburg a goufe vum Eberhard Hennes tëscht 1778 a 1780 gemaach. An enger extra fir deen Zweck ugebaute Säitekapell steet den Original vum Retabel aus dem 16. Joerhonnert, dee bis 1977 an der Helzerklaus stoung, dunn awer aus Sécherheetsgrënn an d'Parkierch bruecht gouf.
D'Helzener Kierch gouf den 12. November 1980 als Nationaalt Monument klasséiert.
Bis de 7. Mee 2017 war et d'Parkierch vun der Par Helzen, déi zum Parverband Ëlwen, Wäiswampech, Wëntger, zu der Pastoralregioun Norden an zum Dekanat Klierf gehéiert huet. Zur fréierer Par Helzen huet ausser der Parkierch vun Helzen och nach d'Helzerklaus, d'Kierch vun Houfelt an d'Kapell vu Weiler gehéiert.
Klacken
D'Helzener Kierch huet 3 Klacken, déi ënner dem Schlagtoun Si, La a Fa Dièse lauden.
Godoncourt
Godoncourt ass eng franséisch Gemeng an de Vogesen an der Regioun Grand Est.
Sunderland AFC
Sunderland AFC (Spëtznumm The Black Cats) ass en englesche Foussballveräin zu Sunderland am Tyne and Wear. Déi 1. Härenekipp spillt an der Saison 2008/09 an der Premier League, der héchster Spillklass am englesche Liga System. De Veräi spillt seng Heemspiller am Stadium of Light.
Um Spaweck
Offiziell Websäit vu Sunderland AFC
Marcel Reuland
De Marcel Reuland, gebuer de 16. Mäerz 1905 zu Iechternach, a gestuerwen an der Stad den 21. Oktober 1956 war e lëtzebuergesche Schrëftsteller.
Säi Liewen
De Marcel Reuland koum als éischt vun aacht Kanner vum Professer Michel Reuland (1877-1955) zu Iechternach op d'Welt. Nodeem de Papp 1921 seng Ernennung zum Schoulinspekter fir de Bezierk Lëtzebuerg krut, ass hie mat der Famill an d'Stad geplënnert. No der Première am Kolléisch huet de Marcel Reuland op de Cours supérieurs Philologie a Philosophie studéiert. Dat Studium huet en awer eréischt fäerdeggemaach, nodeem en zu Antwerpen Ekonomie geléiert hat a keng Plaz zu Lëtzebuerg fonnt hat. Dat huet hien dozou bruecht fir Literaturwëssenschaft ze léieren. Am Mäerz 1934 huet e promovéiert; seng Léierfächer goufe Latäin a Franséisch. Wärend dem Zweete Weltkrich war hien, mat kuerzen Ënnerbriechungen, an der Industrie- an Handelsschoul um Lampertsbierg ugestallt.
Säi literarescht Wierk
1969 koum Dem Marcel Reuland sai Wierk beim Verlag Madame-Marcel-Reuland eraus. Am Oktober 2005, mat Zäit fir dem Reuland säin 100. Gebuertsjoer, koum eng Neioplo eraus. Sou ass dem Marcel Reuland säi Wierk iwwerhaapt nees ze kréien, an dat an der "offizieller" Schreifweis.
Dem Reuland seng Schreifsprooch war eng Mëschung tëscht dem Méischtrëffer vu sengem Papp an dem Beeforter vu senger Mamm.
Canton de Montlieu-la-Garde
De Canton de Montlieu-la-Garde ass eng fréier franséisch administrativ Andeelung am Arrondissement Jonzac, am Departement Charente-Maritime an der Regioun Nei-Aquitaine. Mam Dekret vum 27. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Jean-Pierre Glaesener
De Jean-Pierre Glaesener (Glesener), gebuer den 29. Juni 1831 zu Bierg an der Gemeng Colmer-Bierg, gestuerwen den 11. Juni 1901 zu Dikrech, war e lëtzebuergeschen Dokter an Auteur.
De 25. November 1852 gouf hien Dokter an huet sech duerno zu Dikrech etabléiert. 1867 ass hie Kantonaldokter vum Kanton Dikrech ginn. 1881 gouf hie Member vum Collège médical. Hie war och Member vun der Société des sciences médicales a vun der historescher Sektioun vum Institut grand-ducal.
Dem Dr. Glaesener verdanke mer eng Rei vun historeschen an touristesche Publikatiounen.
Liichtstäerkt (Photometrie)
D'Liichtstäerkt Iv ass d'Stralungsleeschtung vun enger Liichtquell pro Raumwénkel, baséiert op der Empfindlechkeet vum mënschlechen A.
D'SI-Eenheet vun der Liichtstäerkt ass de Candela.
Ayeneux
Ayeneux ass eng en belsch Uertschaft an der Gemeng Soumagne an der Provënz Léck. Et ass déi westlechst Uertschaft vun der Gemeng.
Bis zur belscher Gemengereform 1977 war Aeyneux eng eegestänneg Gemeng.
Um Territoire vun der Sektioun Ayeneux ass d'Schlass vu Wégimont, an deem haut en Domaine provincial ass.
Duerch Ayeneux leeft d'Nationalstrooss 621 déi do Chaussée de Wégimont heescht.
Laos
De Laos (amtlech: Demokratesch Volleksrepublik Laos) ass e Staat a Südostasien. E grenzt un d'Volleksrepublik China, de Vietnam, Kambodscha, Thailand a Myanmar. D'Haaptstad a gréisst Stad ass Vientiane.
Kinnekräich Lan Xang
.
Franséischt Protektorat
Vum spéiden 19. Joerhonnert bis 1954 war d'Kinnekräich Laos ee Protektorat vu Frankräich am Kader vu Franséisch Indochina.
Indochinakrich
Nom Indochinakrich an no den Accorde vu Genf vun 1954 war de Laos formell nach ëmmer ee Kinnekräich.
Demokratesch Republik
1975, nom Enn vum Vietnamkrich, gouf d'demokratesch Volleksrepublik Laos ausgeruff.
Canton de Cazals
De Canton de Cazals ass eng fréier franséisch administrativ Andeelung am Arrondissement Cahors, am Departement Lot an der Regioun Occitanie.
Regnévelle
Regnéville ass eng franséisch Gemeng an de Vogesen an der Regioun Grand Est.
Archipel
En Archipel [], vum laténgeschen Archipelagus, bezeechent eng inselräich Mieresgéigend. Am wëssenschaftleche Sënn ëmfaasst en Archipel d'Land- a Mieresgebitter vun enger inselräicher Regioun. De Begrëff gëtt haut meeschtens als Synonym fir Inselgrupp benotzt, enger Usammlung vun Inselen déi relativ no beienee leien.
D'Wuert Archipel besteet aus den zwéi griichesche Begrëffer αρχι- (archi- = "Haapt-") an πέλαγος (pelagos = "Mier") an huet ursprénglech nëmmen déi inselräich Géigenden an der Egäis bezeechent. Eréischt zanter dem Ufank vum 13. Joerhonnert gi Mieresregioune mat gréisseren Inselgruppen – baussent der griichescher – och als Archipel bezeechent.
Den Ënnerscheed zu enger renger Inselgrupp ass evident: eng Inselgrupp ass eebe just eng Grupp vun Inselen; den Archipel ëmfaasst eng Inselgrupp zesumme mat dem Mier wat dertëscht a ronderëm läit.
Retabel
E Retabel ass en Altor-Opsaz, sief et mat engem oder méi Biller oder Statuegruppen.
De Schnëtzretabel aus der Helzerklaus ass e bedeitend Beispill zu Lëtzebuerg.
Weltbekannt Retabele si beispillsweis de Retabel vun Issenheim oder dee vum Genter Altor.
Claudius Dornier
De Claude (Claudius) Dornier, gebuer de 14. Mee 1884 zu Kempten (Allgäu) a gestuerwen de 5. Dezember 1969 zu Zug (Schwäiz), war en däitsche Fligerconstructeur.
De Claude Dornier huet 1914 zu Friedrichshafen eng Fligerfabrik opgerriicht an där hie virun allem de Ganzmetallbau weiderëntwéckelt huet. Säi Spezialgebitt war d'Konstruktioun vu sougenannte Fluchbooter, deenen hire Kierper wéi e Boot ausgesinn huet a schwamme konnt. Sou huet hien 1922 de Wal gebaut an duerno de Superwal, dee schonn zwéi Motoren hat, an deen hie fir Fuerschungsflich an am Postfluchverkéier iwwer de Südatlantik agesat huet.
1928 huet den Dornier d'Do X gebaut, déi 12 Motoren hat a maximal 170 Passagéier transportéieren, a bis 3600 km wäit fléie konnt. Dëse Fliger gouf mat engem Fluch ronderëm d'Welt bekannt a gouf zum Virbild fir déi grouss Fligeren, déi méi spéit gebaut goufen.
Den Här an d'Madame Tullepant
Den Här an d'Madame Tullepant (Original Schreifweis: Den Hèr an d'Madamm Tullepant) ass e Kaméidistéck an engem Akt op Lëtzebuergesch. Den Text gouf vum Dicks (Edmond de la Fontaine, 1823-1891) geschriwwen, d'Musek vum Laurent Menager (1835-1902) komponéiert.
Hubert Clement
Den Hubert Clement, gebuer als Pierre Hubert Clément den 12. September 1889 am 11. Arrondissement vu Paräis, a gestuerwen den 29. September 1953 zu Esch-Uelzecht, war e lëtzebuergesche Journalist a Politiker. Hie war Schoulmeeschter, Journalist an Direkter vum Tageblatt, Deputéierte vun 1934 bis 1951 an der Chamber, Member vum Staatsrot vum 2. Mee 1952 bis den 29. September 1953, Member vum Escher Gemengerot a vun 1935 bis 1940 a vun 1944 bis 1945 Buergermeeschter vun Esch.
Hie war de Koseng vum Frantz Clément. Den Hubert Clement war mat der Henriette Besseling, Matgrënnerin a laangjäreg Presidentin vum Foyer de la femme, bestuet.
Thailand
Thailand (Thailännesch: ประเทศไทย), offiziell d'Kinnekräich Thailand (ราชอาณาจักรไทย) ass e Staat a Südostasien. E grenzt u Myanmar, Laos, Kambodscha, Malaysia, d'Andamanescht Mier, dat zum Indeschen Ozean gehéiert, an de Golf vun Thailand, deen zum Pazifeschen Ozean gehéiert. Seng Haaptstad a bei wäitem gréisste Stad ass Bangkok.
Eisene Rideau
En Eisene Rideau ass an Theateren e Rideau aus Eisen virun der Bün, deen erofgelooss gëtt, fir ze verhënneren, datt en eventuellt Feier sech iwwer dat ganzt Gebai ausbreede kann.
An engem geopolitesche Kontext gouf den Ausdrock bekannt duerch de Winston Churchill.
Triptychon
En Triptychon, aus dem Griicheschen triptychos (an dräi Deeler), ass eng Zesummestellung vun dräi Biller, woubäi dat mëttelst fest ugemaach ass, an déi säitlech mam Haaptbild duerch Jarnéiere verbonne sinn.
Den Triptychon ass typesch fir gotesch Altorbiller.
Berüümt Triptychen:
Birmingham City FC
Birmingham City FC (Spëtznumm The Blues) ass en englesche Foussballveräin zu Birmingham. Déi 1. Härenekipp spillt an der Saison 2008/09 an dem Football League Championship, der zweethéchster Spillklass am englesche Liga System, dat nodeem si um Enn vun der Saison 2007/08 aus der Premier League ofgestige sinn. De Veräi spillt seng Heemspiller am St Andrews Stadium.
De Veräi gouf 1875 gegrënnt. 1956 ware si um Enn vun der Saison op der 6. Plaz vun der First Division, deemools der héchster Spillklass am englesche Foussball, wat bis ewell hir bescht Positioun ass. Si stoungen zweemol an der Finall vum FA Cup, an zwar 1931 an 1956. 1963 hu si den englesche Ligapokal gewonnen, bis ewell hiren eenzege Pokal.
West Bromwich Albion FC
West Bromwich Albion FC (Spëtznumm The Baggies) ass en englesche Foussballveräin zu West Bromwich bei Birmingham. Déi 1. Härenekipp spillt an der Saison 2008/09 an der Premier League, der héchster Spillklass am englesche Liga System, dest nodeem si an der Saison vierdrun aus dem Football League Championship opgestige sinn. De Veräi spillt seng Heemspiller am Hawthorns Stadion.
Um Spaweck
Offiziell Websäit vu West Bromwich Albion FC
Martinvelle
Martinvelle ass eng franséisch Gemeng an de Vogesen an der Regioun Grand Est.
Modern Talking
Modern Talking war eng däitsch Band mat de Memberen Dieter Bohlen an Thomas Anders.
No der Grënnung 1983 huet sech Modern Talking 1987 am Sträit getrennt. 1998 gouf et e Comeback. 2003 war déi zweet Trennung. Bis dohin hat Modern Talking 13 Nr. 1 Hitten an 120.000.000 Albume verkaaft.
Canton de Gourdon
De  ass eng franséisch administrativ Andeelung am Arrondissement Gourdon, am Departement Lot an der Regioun Occitanie.
Sängerbond Museldall
De Sängerbond Museldall ass e weltleche Männerchouer vu Waasserbëlleg, deen zanter 1897 besteet. Säi Repertoire besteet aus Klassik, Vollekslidder, Chansons oder Schlager, déi normalerweis an der Originalsprooch gesonge ginn. D'Theaterequipe vum Veräin ass wäit iwwer d'Duerfgrenze bekannt.
Noutstall
En Noutstall ass eng Konstruktioun, déi fréier op Bauerenhäff, a bei engem Houfschmadd am Gebrauch war.
En huet dozou gedéngt fir grouss Béischte wéi Päerd oder Ranner anzespäre wa se beschloe goufen, oder fir d'Kloen ze botzen an zeréckzeschneiden.
Dofir ware laanscht d'Säiteverstriewunge Réng oder Ketten ubruecht fir de Fouss vum Béischt festzehalen. Hannen um Noutstall war eng déck hëlzen oder eise Stang wou dem Päerd seng hënnescht Houf beim Beschloe konnten dropgeluecht ginn.
William Robert Brooks
De William Robert Brooks, gebuer den 11. Juni 1844 zu Maidstone, England, gestuerwen den 3. Mee 1922 zu Geneva, New York, USA, war een gebuerenen engleschen Astronom, dee spéider an den USA gelieft a geschafft huet.
De Brooks huet mat sengen Elteren am Joer 1857 no Darien, New York, iwwergesiedelt. Hie krut eng Léier als techneschen Zeechner an huet spéider vill Verbesserungen un astronomeschen, fotografeschen an anere wëssenschaftlechen Instrumenter gemaach.
De Brooks war staark un der Astronomie intresséiert. Am Alter vu 14 Joer baut hie säin éischten Teleskop. 1870 zitt hien no Phelps, New York, a grënnt do am Joer 1874 d'„Redhouse-Observatoire“. De Brooks spezialiséiert sech op d'Entdeckung vu Koméiten. Tëscht 1885 an 1886 entdeckt hiem fënnef Koméiten an néng Méint. 1888 geet hien no Geneva, New York, a schafft do um “Smith-Observatoire“.
Am Ganzen entdeckt de Brooks 13 Koméiten, dorënner de periodeschen 12P/Pons-Brooks an de 16P/Brooks 2, souwéi den opfällege Koméit C/1911 O1 (Brooks). Fir seng Leeschtunge krut hien e ganze Koup Auszeechnungen a gouf an d'brittesch Royal Astronomical Society opgeholl. Nieft astronomesche Wierker publizéiert hie Gedichter, wéi Milton an The Pilgrim of Lavergne, déi zu senger Zäit eng grouss Verbreedung fonnt hunn.
Louis-Charles-Auguste Fouquet de Belle-Isle
De Louis-Charles-Auguste Fouquet de Belle-Isle, gebuer den 22. September 1684 zu Villefranche-de-Rouergue a gestuerwen de 26. Januar 1761 zu Versailles, war e franséische Generol a Maréchal de France.
De Grof a spéidere Marquis vu Belle-Isle war en Enkel vum Intendant Fouquet.
Hien huet fir éischt an Italie gekämpft, a krut 1705 en Dragonerregiment, mat deem e 1706 un der Schluecht vun Turin deelgeholl huet, konnt sech 1708 bei der Belagerung vu Lille auszeechnen, huet 1714 de Villars op Rastatt begleet, a krut duerno d'Gouvernement vun Huningue.
Nom Spueneschen Ierffollegkrich huet den Herzog vun Orléans hien an der Bastille aspäre gelooss, mä net fir laang, a wéi hien nees fräi koum, konnt hien d'Vertraue vum Fleury gewannen, a gouf 1731 Lieutenant général a 1733 Gouverneur vu Metz.
Am Polneschen Ierffollegkrich huet de Belle-Isle Tréier eruewert, Philippsbourg géint den Eugène vu Savoie-Carignan verdeedegt, an huet en Deel zum Fridde vu 1735 bäigedroen.
Nodeem hie Maréchal de France gi war, war hien ee vun den Haaptgéigner vun der Pragmatescher Sanktioun (1713) an en huet sech däitlech fir e Krich géint Éisträich ausgeschwaat. Sou huet hien dann och d'Allianze mat Spuenien, Bayern, Preisen, Kurpfalz a Köln erméiglecht, an huet Stëmme gesammelt vun de Kurfürste vu Preisen a vu Sachsen (1741) fir de Kurfürst vu Bayern bei senger Wal zum däitsche Keeser z'ënnerstëtzen.
Am Éisträicheschen Ierffollegkrich war hien un der Spëtzt vun enger franséischer Arméi duerch Däitschland ënnerwee, an huet de 26. November 1741 Prag gestiermt. Am Januar 1742 war hien als Plenipotentiaire vu Frankräich zu Frankfurt dobäi, wéi de Karl Albrecht vu Bayern zum Keeser gekréint gouf.
Problemer hunn hien a Béimen zeréckgeruff. Nodeem d'Sachsen an d'Preisen nees heemgaange waren, goufen de Belle-Isle an den de Broglie vun Éisträich ugegraff, an hu schlussendlech Prag nees misse verloossen.
Fir Preisen an d'Allianz géint Éisträich ze kréien, ass hien op Berlin gereest, gouf awer 1744 zu Elbingerode mat sengem Brudder vun engem Beamte vun Hannover verhaft, an an England transportéiert. 1746 gouf hien zum Uewerbefehlshaber an der Provence ernannt, an huet den éisträichesche General Browne gezwongen, d'Belagerung vun Antibes opzehiewen. Nom Traité vun Oochen gouf de Belle-Isle Pair vu Frankräich, a krut eng Plaz an der Académie française.
Als Feind vum éisträicheschen Haus huet hie 1756 probéiert d'Allianz tëscht Éisträich a Preisen ze verhënneren, wat him awer net geloung. Zanter 1757 Krichsminister, huet hie vill Zäit investéiert fir d'Militärschoulen z'erweideren an e gerecht Befërderungssystem anzeféieren. Kuerz viru sengem Doud huet hien d'Akademie vun de Wëssenschaften zu Metz gegrënnt.
De Belle-Isle ass de 26. Januar 1761 gestuerwen.
Säi Brudder, de Louis-Charles-Armand Fouquet de Belle-Isle, bekannt als Chevalier de Belle-Isle, huet och eng militäresch an diplomatesch Carrière ageschloen. Hie ass den 19. Juli 1746 bei der Schluecht vun Assietta gestuerwen.
Iconomaques
Iconomaques ass den Numm vun enger lëtzebuergescher Konschtbeweegung, déi 1954 an d'Liewe geruff gouf, an déi d'abstrakt Molerei zu Lëtzebuerg e grousse Schrack viru bruecht huet.
Zu hire Grënnungsmemberen zielen de Joseph Probst, seng Fra Colette Probst-Wurth, de Will Dahlem, den Henri Dillenburg, de François Gillen, de Frantz Kinnen, den Emile Kirscht, de Wenzel Profant, de Michel Stoffel an de Lucien Wercollier. E puer vun hinne ware virdru mam Nouvelle Équipe involvéiert.
Zisterzienser
D'Zisterzienser bilden en Uerde vun der réimesch-kathoulescher Kierch, mam offiziellen Numm Ordo Cisterciensis (ofgekierzt OCist). Et gëtt souwuel eng männlech (reliéis Bridder a Pateren) wéi eng weiblech Branche (Nonnen).
Dësen Uerde geet op de Robert vu Molesmes zeréck, deen 1098 eng Benediktinergemeinschaft zu Cîteaux (ëstlech vun Nuits-Saint-Georges, am fréieren Herzogtum Burgund) gegrënnt huet, mam Zil erëm streng dem Benedikt vun Nursia senger Reegel vun 450 ze follegen, wat dee Moment bei de Benediktiner net méi de Fall war. An dës Gemeinschaft vu Cîteaux ass dunn och de Bernhard vu Clairvaux agetrueden, deen 1115 d'Klouschter vu Clairvaux gegrënnt huet vun deem aus d'Zisterzienser sech a ganz Europa verbreet hunn.
D'Membere vum Uerde versprieche Bestännegkeet (stabilitas), bestänneg Ëmkéier (conversatio morum) a Gehorsam (oboedientia). Si liewen a Kléischter déi entweeder Abteie sinn (méi wéi 12 Memberen a vum Poopst zur Abtei erhuewen, mat engem Abt, respektiv enger Äbtissin un der Spëtzt), oder Prioraten (ofhängeg vun enger Abtei oder selbstänneg, mat engem Prior, respektiv enger Priorin un der Spëtzt). D'Abteien an d'Priorater sinn a verschidde Kongregatiounen zesummegefaasst. Weltwäit gehéieren ongeféier 1400 Männer an 870 Fraen zum Zisterzienseruerden (September 2005).
Canton de Saint-Genis-de-Saintonge
De Canton de Saint-Genis-de-Saintonge ass eng fréier franséisch administrativ Andeelung am Arrondissement Jonzac, am Departement Charente-Maritime an der Regioun Nei-Aquitaine. Mam Dekret vum 27. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Pont Neuf
De Pont Neuf (lëtz.: Nei Bréck) ass, och wann den Numm eppes aneres vermudde léisst, eng vun den eelste Brécken zu Paräis. De Pont Neuf leeft iwwer d'Seine a gouf a Frankräich als Monument historique klasséiert.
Wéi déi meescht Brécken aus der Bauzäit vum Pont Neuf ass et eng Boubréck mat klenge Béi. De Pont Neuf ënnerscheet sech awer vun de weidere Paräisser Brécken a verschiddene Punkten. Et war déi éischt Bréck déi iwwer d'ganz Seine gaangen ass. Ausserdeem war et déi éischt Paräisser Bréck déi net gedeckt war an op där keng Haiser stoungen. Zu gudder Lescht war och d'Reiderstatu vum Henri IV. eppes Neies um Pont Neuf.
Geschichtleches
Nom Pont aval a Pont amont vum Boulevard périphérique ass de Pont Neuf déi drëttlängst Bréck vun der Stad Paräis. Et ass eng Boubréck aus Steen. D'Decisioun fir d'Bréck ze baue gouf am Joer 1577 getraff, an den 2. November vun deem Joer huet de Kinnek Henri III. eng Kommissioun designéiert, déi d'Konstruktioun vun der Bréck iwwerwaache sollt. De Claude Marcel, Generalkontroller vun de Finanzen, war d'Verbindung tëscht der Kommissioun an dem Kinnek. D'Konstruktioun gouf mat Patentbréiwer vum 16. Mäerz 1578 vum Kinnek autoriséiert.
Den 31. Mee 1578 huet de Kinnek Henri III. perséinlech den éischte Stee vum Pont Neuf geluecht, derbäi waren d'Kinnigin-Mamm Katharina vu Medici an d'Kinnigin Louise vu Loutrengen-Vaudémont. Se gouf ënner de Kinneken Henri III. an Henri IV., vu 1578 bis 1607 gebaut. De Schantjen hat wéinst de Biergerkricher Verspéidung kritt, a wärend 10 Joer, vu 1588-1598 gouf net un der Bréck geschafft. Am Joer 1599 huet de Kinnek Henri IV. den Optrag ginn, mat den Aarbechten nees weiderzefueren, an de Guillaume Marchant an de François Petit kruten d'Opsiicht dervun.
Den 2. Januar 1602 huet den Henri IV. de Bau vun enger grousser Pompel - Pompe de la Samaritaine - an Optrag ginn, fir d'Palaisë vum Louvre a vun den Tuileries mat Waasser ze versuergen. Dës Pompel gouf 1813 zerstéiert.
Gare Diddeleng-Zenter
D'Gare Diddeleng-Zenter ass eng Gare op der CFL-Linn 6b tëscht der Gare Diddeleng-Stad an der Gare Diddeleng-Schmelz vun der Lëtzebuerger Eisebunn. Nieft der Gare ass d'Barrière um CR190 (rue de la Fontaine).
D'Gare Diddeleng-Zenter huet kee gratis Park & Rail-Parking, awer de Parking op der Place Fohrmann ass nobäi.
NGC 2174
Den NGC 2174 ass en Emissiounsniwwel am Stärebild Orion, op enger Distanz vu 6.400 Liichtjoer vun eiser Äerd ewech.
Entdeckung
Den Emissiounsniwwel NGC 2174 gouf de 6. Februar 1877 vum franséischen Astronom Édouard Jean-Marie Stephan entdeckt.
Philippe Schwartz
De Philippe Schwartz, gebuer den 23. Juli 1985 zu Lëtzebuerg, ass e Lëtzebuerger Euphonium-Spiller.
Seng musikalesch Carrière
Hien huet am Alter vun 9 Joer den Euphonium entdeckt. Ugefaangen huet seng Carrière an der Euphonium/Tuba Klass am Stater Conservatoire ënner der Leedung vum Patrick Krysatis. Nodeem de Philippe 2003 den Éischte Präis am Conservatoire an ee Joer drop säi Premièresexamen am Kolléisch absolvéiert hat, huet hie sech dofir decidéiert, seng Leidenschaft, den Euphonium, zu sengem Beruff ze maachen.
Vum September 2004 un, studéiert hien an der Euphonium Klass vum international renomméierten Euphonium-Pionéier Steven Mead um Royal Northern College of Music zu Manchester. De Philippe Schwartz huet, nieft enger Rei vu Recitallen, ënner anerem als Solist mat dem Orchestre d'Harmonie de l'UGDA a mam Harmonieorchester vum Conservatoire vu Lëtzebuerg gespillt. Hien ass ausserdeem Laureat vum nationalen an internationalen Concours vun der UGDA. Vun 1999 bis 2004 huet hien Euphonium am Harmonieorchester vum Stater Conservatoire gespillt an e war 2003 Member vum International Wind Orchestra of the European Union.
De Philippe Schwartz ass zanter 1999 Member vun der Diddelenger Musek. Säi grousst Zil ass et, nieft dem Erfolleg vu senger Solo-Carrière, den Euphonium zu Lëtzebuerg méi populär ze maachen an och d'Jugend fir dat wonnerbaart Instrument ze begeeschteren. Dëst huet en, 2003, mat der Matbegrënnung vun der éischter lëtzebuergescher Euphonium/Tuba Associatioun, dem Luxembourg Tuba Consortium schonn ugefaangen an d'Realitéit ëmzesetzen.
Faren
Weltwäit gëtt et ronn 12.000 Aarten, a Mëtteleuropa 200, zu Lëtzebuerg 50 Aarten.
Faren zu Lëtzebuerg
Méi wéi 95% vun de 50 Faren zu Lëtzebuerg ginn an der klenger Lëtzebuerger Schwäiz gezielt.
Lëtzebuerg ass international bekannt fir seng Relikt-Populatioune vum engleschen Hautfar, dem Hymenophyllum tunbrigense (L.) Smith., deen 1823 vum belsche Politiker a Botaniker Barthélémy-Charles Dumortier entdeckt gouf.
Eng komplett Iwwersiicht vun alle Farenaarten, déi zu Lëtzebuerg virkommen oder virkomm sinn, fënnt een am Farenatlas vum Botaniker Yves Krippel.
Nidderwolz
Nidderwolz (lokal: Nidderwooltz ) ass e Lieu-dit an eng Kadastersektioun vun der Gemeng Wolz.
Rout Molbier
Déi rout Molbier,  Vaccinium vitis-idaea, ass eng Planz aus der Gattung vun de Molbieren.
Den Trausch wiisst 10 bis 40 cm héich.
An der Kiche gëtt rout Molbier dacks bei Marcassin oder anerem Wëld zerwéiert.
Martinsklouschter (Tréier)
Op der Héicht vun der Keeser-Wëllem-Bréck zu Tréier läit um Muselufer déi fréier Benediktiner-Abtei St. Martin. Haut ass just nach de Westflillek vum Renaissancebau (1626), deen als Studentewunnenge benotzt gëtt, an eng spéitgotesch Kräizegungsgrupp (1498) erhalen.
De réimesche Prokonsul Tetradius soll ëm 386 seng Villa un de Galliemissionär Martin vun Tours verschenkt hunn, wou spéider eng Martinskierch mat enger reliéiser Communautéit entstanen ass, déi am 8. Joerhonnert Benediktreegel iwwerholl huet. D'Abtei huet seng Héichzäit am 13. Joerhonnert erlieft, wéi si an d'mëttelalterlech Stadmauer mat abezu ginn ass an d'Martinspaart entstanen ass.
No der Opléisung vun der Abtei am Joer 1802 gouf e Groussdeel vun de Gemaier ofgerappt. De reschtlechen Deel gouf laang Zäit vun enger Parzeläinsfabrik benotzt.
Andrew Bertie
De Fra' Andrew Willoughby Ninian Bertie, gebuer de 15. Mee 1929 zu London, a gestuerwen de 7. Februar 2008 zu Roum, war vum Abrëll 1988 bis zu sengem Doud den 78. Groussmeeschter vum Malteeseruerden.
Viviers-le-Gras
Viviers-le-Gras ass eng franséisch Gemeng an de Vogesen an der Regioun Grand Est.
D'Uertschaft läit ongeféier 9 km südlech vu Contrexéville, vu wou en iwwer de Col du Haut Salin kënnt.
Den Unhängsel le-Gras kënnt vum Floss Gras engem Niewefloss vun der Saône, deen do seng Quell huet.